ΚΑΝΟΝΙΣΜΟΣ (ΕΚ) αριθ. 2210/96 ΤΟΥ ΣΥΜΒΟΥΛΙΟΥ της 14ης Νοεμβρίου 1996 για τροποποίηση του κανονισμού (ΕΟΚ) αριθ. 3076/95 για την κατανομή, για το 1996, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και την αλιευτική ζώνη γύρω από το Jan Mayen ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4, την πρόταση της Επιτροπής, Εκτιμώντας: ότι ο κανονισμός (ΕΚ) αριθ. 3076/95 (2) άφησε σε εκκρεμότητα την κατανομή ορισμένων αλιευτικών ποσοστώσεων τις οποίες δικαιούται η Σουηδία σύμφωνα με την αλιευτική συμφωνία, της 9ης Δεκεμβρίου 1976, μεταξύ του Βασιλείου της Σουηδίας και του Βασιλείου της Νορβηγίας 7 ότι, σύμφωνα με τη διαδικασία που προβλέπεται στην προαναφερθείσα αλιευτική συμφωνία, η Κοινότητα συνέχισε, για λογαριασμό της Σουηδίας, τις διαβουλεύσεις με τη Νορβηγία σχετικά με τα αλιευτικά δικαιώματα του 1996 7 ότι οι διαβουλεύσεις αυτές έχουν ολοκληρωθεί και, συνεπώς, κρίνεται πλέον αναγκαίο να εφαρμοστούν τα συμφωνηθέντα μέτρα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα ΙΙ του κανονισμού (ΕΚ) αριθ. 3076/95 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Νοεμβρίου 1996.

[Source: multi_eurlex | Tokens: 1556]